EkBass/fiwiki-20250220-pages-articles huggingface dataset:
Praha (vuoden 2006 elokuva)

Praha on Ole Christian Madsenin ohjaama tanskalainen elokuva vuodelta 2006. Elokuva on pienimuotoinen tarina miehestä, joka lähtee vaimonsa kanssa Prahaan isänsä hautajaisiin. Isä on hylännyt perheensä, kun päähenkilö oli pieni. Matkalla ilmenee että miehen avioliitto on joutumassa karille.Leena Virtanen, Pääosassa Mads Mikkelsenin kasvot, Helsingin Sanomat, 17.8.2010 sivu D 5 Tarina kerrotaan hyvin hienovaraisesti, vaikka tunnelmat vaihtelevat kafkamaisesta absurdiin tragediaan, jopa synkkyydestä kepeyteen. Madsenin roolisuoritusta päähenkilönä pidetään vaikuttavana ja tarkkana. Hänellä on taito herättää tunteita, mistä hän on tietoinen. Elokuva on esitetty useilla elokuvajuhlilla, kuten Karlovy Varyssa, Torontossa ja Glasgow'ssa. Elokuvalle on myönnetty Bodil-palkinto parhaasta kuvaukseta ja Robert-palkinto äänestä ja kuvauksesta. ==Näyttelijät== ==Lähteet== Luokka:Tanskalaiset elokuvat Luokka:Vuoden 2006 elokuvat
Mirsad Jonuz

Mirsad Jonuz (, s. 9. huhtikuuta 1962) on pohjoismakedonialainen jalkapallovalmentaja ja entinen maalivahti. ==Ura pelaajana== Jonuz aloitti pelaajauransa pienen FK Teteksin maalivahtina 1985. Hän pelasi Jugoslavian alasarjoissa makedonialaisseuroissa, kunnes siirtyi 1988 FK Radiin. Ura Belgradissa ei kuitenkaan auennut ja hän siirtyi 1989 FK Novi Pazarin kautta FK Vardarin. Uransa parhaan kauden Jonuz pelasi FK Sutjeska Nikšićissä 1990–1991, jolloin hän pelasi 31 ottelua joukkueen maalilla. Hän siirtyi kauden jälkeen takaisin FK Radiin, josta 1993 kreikkalaiseen Levadiakosiin. Jonuz lopetti uransa Kreikassa 1995. ==Ura valmentajana== Valmennusuransa Jonuz aloitti 1996 pohjoismakedonialaisessa FK Rabotničkissa. Jonuzin johdolla seura eteni kohti Pohjois-Makedonian (tai tuolloisen Makedonian tasavallan) huippua, nousi liigaan ja sijoittui parhaimmillaan kolmanneksi Jonuzin viimeisellä kaudella 1999–2000. Jätettyään Rabotničkin Jonuz jatkoi uraansa FK Pobedassa, jonka hän johdatti Makedonian cupin yllätysmestariksi 2002. Tammikuussa 2003 Jonuz jätti Pobedan ja palasi Rabotničkin valmentajaksi. Elokuussa 2003 Jonuz siirtyi liigavalmennuksesta Makedonian liiton palvelukseen aloittaen U21-maajoukkueen päävalmentajana. Jonuz toimi nuorten päävalmentajana kuusi vuotta, kunnes toukokuussa 2009 nousi A-maajoukkueen päävalmentajaksi. Macedonia name Jonuz as their new coach Jonuz valmensi Pohjois-Makedoniaa viimeisissä MM2010-karsintaotteluissa, joista maa voitti yhden, hävisi kaksi ja pelasi kerran tasan. EM2012-karsinnoissa Pohjois- Makedonia ei menestynyt Jonuzin alaisuudessa mairittelevasti. Lopulta liitto antoi hänelle potkut kesäkuussa 2011, kun Pohjois-Makedonia oli voittanut vain yhden kuudesta pelatusta karsintaottelusta. Macedonia sack Mirsad Jonuz ===Meriitit valmentajana=== * Makedonian cup: 2002 ==Lähteet== Luokka:Jugoslavialaiset jalkapallomaalivahdit Luokka:Pohjoismakedonialaiset jalkapalloilijat Luokka:Pohjoismakedonialaiset jalkapallovalmentajat Luokka:Vuonna 1962 syntyneet Luokka:Elävät henkilöt
ORP Błyskawica

ORP Błyskawica oli Puolan laivaston Grom-luokan hävittäjä, joka palveli toisessa maailmansodassa.Whitley, M. J. s. 219 Błyskawica on nykyisin museolaiva, ja sitä pidetään kansallisena aarteena, sillä se on ainoa Puolan merivoimien alus, joka on rakennettu ennen toista maailmansotaa. Sen 50-vuotisen palveluksen kunniaksi sille myönnettiin Puolan korkein sotilasansiomerkki Virtuti Militari. Sen varmistamiseksi, että alus säilyy jälkipolville, on 1985 perustettu yhdistys Museosotalaiva "Błyskawican" ystävät.ORP Błyskawica Puolan laivaston sivustolla , viitattu 25.8.2011 == Valmistus == Alus tilattiin Britanniasta J. Samuel White and Companyltä Cowesista. Tilattu alus oli kooltaan Britannian Kuninkaallisen laivaston laivueenjohtajia suurempi. Aluksen köli laskettiin syyskuussa 1935. == Palvelus == Puolan merivoimien hävittäjät määrättiin 30. elokuuta 1939 toteuttamaan niin kutsuttu Pekin suunnitelma, jonka mukaan niiden tuli siirtyä Britanniaan ja liittyä Kuninkaalliseen laivastoon. Alukset kohtasivat 1. syyskuuta Britannian kuninkaallisen laivaston hävittäjät HMS Wandererin ja HMS Wallacen, jotka opastivat alukset Leithiin. Puolalaiset jatkoivat seuraavana yönä edelleen Rosythiin. Alus vastaanotti 3. syyskuuta kuninkaalliselta laivastolta viirinumerokseen H34:n. Alus hyökkäsi 7. syyskuuta Saksan laivaston sukellusvenettä vastaan Skotlannin rannikolla 10 mailia South Uist -saaren itäpuolella ja oli ensimmäinen puolalainen sota-alus, joka hyökkäsi toisessa maailmansodassa sukelluksissa olleen sukellusveneen kimppuun. Se sai 6. marraskuuta määräyksen pelastaa ORP Gromin kanssa Doggerbankin alueelta mereen pudonneen lentäjän. Matkalla alusten kimppuun kävi kaksi Heinkel He-115 -vesilentokonetta, joista toinen pudotti torpedon. Alus siirrettiin 10. marraskuuta telakalle Chathamissa, jossa sen kattilat puhdistettiin ja potkurit vaihdettiin.Uboat.net - ORP Blyskawica == Aluksen päälliköt == *T. Podjazd-Morgenstern 25. marraskuuta 1937 – 5. tammikuuta 1938 *Wlodzimierz Andrzej Kodrebski-Poraj 5. tammikuuta 1938 – 2. lokakuuta 1939 *Tadeusz Gorazdowski 2. lokakuuta – 26. marraskuuta 1939 *Jerzy Umecki 26. marraskuuta 1939 – 16. helmikuuta 1940 *Stanislaw Michal Nahorski 16. helmikuuta – 28. toukokuuta 1940 *Wojciech Francki 5. kesäkuuta – 16. heinäkuuta 1940 *Stanislaw Hryniewiecki 16. heinäkuuta – 13. syyskuuta 1940 *Tadeusz Gorazdowski 13.–27. syyskuuta 1940 *Wojciech Francki 28. syyskuuta 1940 – 20. maaliskuuta 1942 *Tadeusz Gorazdowski 20. maaliskuuta – 14. heinäkuuta 1942 *Ludwik Lichodziejewski 14. heinäkuuta 1942 – 24. heinäkuuta 1943 *Konrad Franciszek Namiesniowski 24. heinäkuuta 1943 – 4. tammikuuta 1945 *Ludwik Lichodziejewski 4. tammikuuta – marraskuu 1945 ==Lähteet== * * ===Viitteet=== Luokka:Puolan merivoimien Grom-luokan hävittäjät Luokka:Whiten valmistamat alukset Luokka:Puolalaiset toisen maailmansodan hävittäjät Luokka:Museolaivat
ORP Burza

ORP Burza oli Puolan laivaston Wicher-luokan hävittäjä toisessa maailmansodassa.Whitley, M. J. s. 218 == Valmistus == Alus tilattiin 2. huhtikuuta 1926 sisaraluksen ORP Wicherin kanssa Ranskasta Chantiers Naval Francaisin telakalta, missä köli laskettiin 1. marraskuuta 1927. Alus laskettiin vesille 16. huhtikuuta 1929 ja otettiin palvelukseen 10. heinäkuuta 1932 lähes neljä vuotta suunniteltua myöhemmin, jolloin sen komentajana oli kommodori Bołeslaw Sokołowski. == Palvelus == Puolan merivoimien hävittäjät määrättiin 30. elokuuta 1939 toteuttamaan niin kutsuttu Pekin suunnitelma, jonka mukaan niiden tuli siirtyä Britanniaan ja liittyä Kuninkaalliseen laivastoon. Alukset kohtasivat 1. syyskuuta HMS Wandererin ja HMS Wallacen, jotka opastivat alukset Leithiin. Puolalaiset jatkoivat seuraavana yönä edelleen Rosythiin. ==Lähteet== * * === Viitteet === == Aiheesta muualla == Luokka:Puolan merivoimien Wicher-luokan hävittäjät Luokka:Puolalaiset toisen maailmansodan hävittäjät
Impressions in Blood

__NOTOC__ Impressions in Blood on Vaderin yhdeksäs studioalbumi, joka julkaistiin 4. syyskuuta 2006. == Kappaleet == # # # # # # # # # # #Raining Blood (Slayer cover, vain Japanin painoksessa # == Kokoonpano == * Peter – kitarat, laulu * Mauser – kitarat * Novy – bassokitara * Daray – rummut == Arvostelut == * About.com: About.com: Album review * AllMusic: AllMusic review * Blabbermouth: Blabbermouth.net: CD review * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2006 albumit Luokka:Vaderin albumit
Viirunauruli

Viirunauruli (Garrulax lanceolatus) eli aiemmalta nimeltään kiinantimali on Etelä- ja Itä-Aasiassa tavattava pyrstötimaleihin kuuluva varpuslintu. ==Koko ja ulkonäkö== Kooltaan viirunauruli on 23-26 cm. Laji on väritykseltään vaaleanruskea ja höyhenpuvussa on punaruskeita raitoja. Myös linnun päälaki on punaruskea. B. l. woodi -alalajilla raidat ovat väriltään mustia. Nuorilla linnuilla raidoitus ei ole yhtä selkeää kuin aikuisilla viirunauruleilla. ==Levinneisyys ja elinympäristö== Viirunaurulia tavataan Intiasta, Myanmarista, Hongkongista sekä Kiinasta. Linnun elinympäristöä ovat avoimet metsät, tiheiköt ja bambuviidakot. Viirunaurulin elinympäristöt sijaitsevat yleensä 1 200-2 800 metrin korkeudella merenpinnasta. ==Lähteet== Luokka:Pyrstötimalit
Reyash

Tomasz Rejek (taiteilijanimeltään Reyash) (s. 1974) on puolalainen basisti ja laulusolisti. ==Diskografia== Profanum * * * Witchmaster * * * * * Vader * * Supreme Lord * * * * * * Christ Agony * * * Union * == Lähteet == Luokka:Vuonna 1974 syntyneet Luokka:Puolalaiset metallimusiikin laulajat Luokka:Puolalaiset metallimusiikin basistit Luokka:Puolalaiset sanoittajat Luokka:Metallimusiikin sanoittajat Luokka:Vaderin jäsenet Luokka:Elävät henkilöt
ORP Wicher (1928)

ORP Wicher oli Puolan laivaston Wicher-luokan hävittäjä, joka upposi toisen maailmansodan ensimmäisenä päivänä Saksan ilmavoimien pommittajien hyökkäyksessä. == Valmistus == Alus tilattiin Chantiers Navals Francaisilta Blainvillestä Ranskasta, missä köli laskettiin 19. helmikuuta 1927. Alus laskettiin vesille 10. heinäkuuta 1928 ja valmistui 8. heinäkuuta 1930.Whitley, M. J. s. 218 == Palvelus == Alus ei lähtenyt 30. elokuuta 1939 muiden Puolan merivoimien hävittäjien kanssa Peking-suunnitelman mukaisesti Britteinsaarille, vaan se jäi Puolaan. Alus sai 1. syyskuuta määräyksen siirtyä Gdyniasta Helin laivastotukikohtaan. Ilmahyökkäyksistä huolimatta alus saapui määränpäähänsä, jossa se taisteli Saksan laivaston hävittäjiä Leberecht Maassia ja Wolfgang Zenkeriä vastaan. Wicher kärsi hieman vaurioita ja noin kaksi tuntia myöhemmin Saksan ilmavoimien 4/Trägergruppe 186:n Junkers Ju 87 Stuka - syöksypommittajat upottivat aluksen ankkuripaikalleen.Whitley, M. J. s. 219 Saksan laivasto nosti aluksen myöhemmin nimeten sen Seroseksi. Alusta ei kuitenkaan kunnostettu. ==Lähteet== * * === Viitteet === == Aiheesta muualla == Luokka:Puolan merivoimien Wicher-luokan hävittäjät Luokka:Puolalaiset toisen maailmansodan hävittäjät
Vlado Taneski

Vlado Taneski (1952The Mask of Sanity: On the Trail of a Serial Killer in Macedonia – 23. kesäkuuta 2008) oli pohjoismakedonialainen journalisti, joka joutui epäillyksi ainakin kolmen naisen murhasta, kun oli lehtijutuissaan tiennyt asioita, joista poliisi ei ollut kertonut julkisuudessa. Hänet pidätettiin, kun DNA-testi yhdisti hänet tekoihin. Murhat tehtiin Kičevossa vuosien 2003 ja 2008 välillä. Uhrit kaapattiin, pahoinpideltiin ja raiskattiin. Heidän ruumiinsa paloiteltiin ja vietiin muovipusseissa eri puolille kaupunkia. Taneski työskenteli Nova Makedonijalle, mutta kirjoitti myös muihin lehtiin. Hänen uhrinsa muistuttivat hänen äitiään.Toimittaja murhasi kolme naista ja kirjoitti surmatöistä lehteen Uhrit myös tunsivat äidin. Kaikki olivat köyhiä, kouluttamattomia siivoojia.Macedonian Murder Suspect Dead in Cell Taneski teki itsemurhan Tetovon vankilassa hukuttautumalla ämpäriin.Tappajatoimittaja löytyi kuolleena == Uhrit == Živana Temelkoskan (65) jäänteet löydettiin vuonna 2008. Ljubica Licoska (56) oli löydetty 2007 ja Mitra Simjanoska (64) vuonna 2005. Lisäksi vuonna 2003 kadonnutta 78-vuotiasta naista on epäilty Taneskin uhriksi.'Serial murder' journalist commits suicide == Lähteet == Luokka:Pohjoismakedonialaiset henkilöt Luokka:Sarjamurhaajat Luokka:Toimittajat Luokka:Itsemurhan tehneet Luokka:Vuonna 1952 syntyneet Luokka:Vuonna 2008 kuolleet
All the Way from Memphis

All the Way from Memphis on brittiläisen Mott the Hoople -yhtyeen kappale sekä single vuonna 1973 ilmestyneeltä albumilta Mott. Kokonaan Ian Hunterin käsialaa oleva kappale nousi Britannian singlelistan sijalle kymmenen. Kappale sai innoituksensa Mott the Hooplen Yhdysvaltain-kiertueelta. Yhtye oli matkustamassa Memphisiin ja kitaristi Mick Ralphs päätti matkustaa kosketinsoittaja Verden Allenin kanssa määränpäähän maitse. Yhtyeen muut jäsenet käyttivät lentokonetta ja lentoyhtiö kadotti Ralphsin kitaran. Saavuttuaan määränpäähän, yhtyeen roudarit olivat kadonneet Ralphs ja Allen mukanaan, lipunmyynti keikalle oli heikkoa ja myöhemmin Ralphsin hotellihuone ryövättiin. Lopulta yhtye kuitenkin vastaanotti viestin siitä, että keikan lipunmyynti oli yhtäkkiä alkanut kasvaa. Vuonna 1974 Mott the Hooplen lämmittely-yhtyeenä Yhdysvalloissa toimineen Queen-yhtyeen kitaristin Brian Mayn mukaan kappaleen esittäminen Memphisissä oli ”hieno hetki viestikapulan palauttamisessa rock 'n' rollin pääkaupunkiin”. Singlen b-puolena toimi rauhallinen pianoballadi ”Ballad of Mott the Hoople”, joka myös sisältyy Mott -albumille. ==Kappaleet singlellä== A-puoli # B-puoli # * ==Lähteet== Luokka:Mott the Hooplen kappaleet Luokka:Vuoden 1973 kappaleet
Tous Illicites Production

Tous Illicites Production on ranskalainen levy-yhtiö, joka on erikoistunut tuottamaan rap-musiikkia. Yhtiön perustivat LIM ja R.A.T. ==Artistit== *LIM *R.A.T *Boulox Force *Cens Nino *Zeler *Aty.k *La Banlieue *Neoklash *Karl'1 *Les Généros *Fantom *Dam 16 *Moha *Furax *Big Boss *Denver *Kayzer ==Lähteet== *Virallinen sivusto *Rap-Francais Luokka:Ranskalaiset levy-yhtiöt Luokka:Hip hop -levy-yhtiöt
Leon Salamislainen

Leon Salamislainen (; 400-luku eaa.) oli antiikin kreikkalainen, joka mainitaan sekä Platonin Sokrateen puolustuspuheessa että Ksenofonin teoksessa Hellenika. Kyseessä saattaa olla sama henkilö, joka toimi ateenalaisena kenraalina peloponnesolaissodassa. == Leon Platonilla ja Ksenofonilla == Ksenofon kuvaa Hellenikassa kolmenkymmenen tyrannin, spartalaismielisen oligarkian, valtaa Ateenassa. Hänen mukaansa tyrannia määräsi hyvämaineisen Leon Salamislaisen kuolemaan, vaikka tämä ei ollut tehnyt mitään rikosta.Ksenofon: Hellenika 2.3.39. Platonin Sokrateen puolustuspuheessa Sokrates sanoo pelkäävänsä vääryyden tekemistä enemmän kuin kuolemaa. Tämän tueksi hän kertoo kahdesta tapauksesta, joissa hän otti henkilökohtaisen riskin ja syyllistyi kansalaistottelemattomuuteen Ateenan hallinnon edessä. Toinen tapauksista liittyi Leonin pidättämiseen. Tyrannia määräsi Sokrateen ja neljä muuta miestä pidättämään Leonin, jotta tämä tuomittaisiin kuolemaan; muut suostuivat, mutta Sokrates meni kotiinsa.Platon: Sokrateen puolustuspuhe eli Apologia 32b-e. Näistä todistuksista voidaan päätellä, että Leon oli hyvämaineinen, mutta tuomittiin kuolemaan, ja tämä tuomio nähtiin yleisesti epäoikeudenmukaisena. Todistukset jättävät kuitenkin auki sen, kuka Leon oli. == Leon, kenraali? == Klassisen filologian tutkija W. James McCoy on tutkinut antiikin aikaisia lähteitä, jotka viittaavat demokratiaa kannattaneeseen ateenalaiseen peloponnesolaissodan aikaiseen kenraaliin nimeltä Leon. McCoy on ehdottanut, että tämä Leon saattaisi olla sama henkilö kuin Leon Salamislainen. McCoyn mukaan Leon-niminen kenraali oli yksi Ateenan laivaston komentajista. Hän joutui spartalaisten vangiksi, mutta pääsi palaamaan ateenaan kunnioitettuna sotasankarina. McCoy ehdottaa, että tyrannialla olisi ollut motiivi surmauttaa tällainen kunnioitettu demokratiaa kannattanut henkilö, ja sotkea mahdollisimman monta ihmistä tapaukseen. == Lähteet == Luokka:Antiikin kreikkalaiset sotilaat
OFC Champions League

OFC Champions League () on vuosittainen kansainvälinen jalkapalloturnaus oseanialaisille seurajoukkueille. Turnauksen järjestäjänä Oseanin jalkapalloliitto (OFC). Siitä käytetään myös nimeä O-League. Ensimmäisen kerran Oseanian mestaruudesta pelattiin 1987. Turnaukseen pääsee kahdeksan joukkuetta, jotka jaetaan kahteen neljän joukkueen alkulohkoon. Lohkojen voittajat kohtaavat kaksiosaisessa finaalissa. Turnauksen voittaja pääsee FIFAn seurajoukkueiden maailmanmestaruuskilpailujen karsintaan. Australialaiset joukkueet osallistuivat kilpailuun ennen vuotta 2006, minkä jälkeen ne siirtyivät Aasian jalkapalloliiton alaiseen AFC Champions Leagueen. == Voittajat == Kausi Finaali Finaali Finaali Kausi Voittaja Tulos Toinen sija 1987 Adelaide City 1–1 (4–1 rp.) University-Mount Wellington 1999 South Melbourne FC 5–1 Nadi FC 2000–2001 Wollongong Wolves 1–0 Tafea FC 2004–2005 Sydney FC 2–0 AS Magenta 2006 Auckland City FC 3–1 AS Pirae 2007 Waitakere United 1–2, 1–0 Yhteistulos 2–2 4R Electrical Ba 2007–2008 Waitakere United 1–3, 5–0 Yhteistulos 6–3 Kossa FC 2008–2009 Auckland City FC 7–2, 2–2 Yhteistulos 9–4 Koloale FC Honiara 2009–2010 PRK Hekari United 3–0, 1–2 Yhteistulos 4–2 Waitakere United == Lähteet == === Tilastot === * === Viitteet === Luokka:Jalkapallon seurajoukkuekilpailut
Aulis Oja

Aulis Oja (3. helmikuuta 1910 Turku – 10. syyskuuta 1976 Helsinki) oli suomalainen historiantutkija. ==Elämäkerta== Oja syntyi Turussa ja kävi koulunsa Kuusjoella, jossa hänen isänsä Antti Fabian Oja oli kirkkoherrana. Ojan sukujuuret olivat Nousiaisista, missä hän myös nuoruudessaan vietti pitkiä aikoja. Oja väitteli tohtoriksi vuonna 1955 keskiaikaisen "Etelä- Suomen" aluejakoja ja asutusta käsittelevällä tutkimuksella ja kirjoitti etenkin Varsinais-Suomesta useita pitäjänhistorioita joko kokonaan tai osittain. Pääosan työurastaan Oja teki Suomen valtionarkistossa. Professorin arvonimi hänelle myönnettiin vuonna 1973. Aulis Ojan kokonaan tai osittain kirjoittamia pitäjänhistorioita ovat muun muassa Maarian, Karinaisten, Perttelin, Marttilan, Raision, Kuusjoen, Maskun ja Tarvasjoen pitäjänhistoriat. Väitöskirjassaan ja paikallishistoriallisissa tutkimuksissaan Oja kehitti etenkin jakokuntalaitoksen kehitykseen ja rakenteeseen nojautuvia keskiajan asutuksen ja maanomistusolojen historian tutkimusmetodeja, joilla oli mahdollista saada tietoa esimerkiksi asutuksen ikäsuhteista. Aulis Ojan poikia ovat tähtitieteilijä Heikki Oja ja tietojenkäsittelytieteilijä Erkki Oja. ==Julkaisuja== * ==Lähteet== ==Aiheesta muualla== * Luokka:Suomalaiset historioitsijat Luokka:Suomalaiset keskiajantutkijat Luokka:Suomalaiset professorin arvonimen saaneet Luokka:Vuonna 1910 syntyneet Luokka:Vuonna 1976 kuolleet
Arginusain taistelu

Arginusain taistelu käytiin vuonna 406 eaa. osana peloponnesolaissotaa Arginusain saarten ja Kanain kaupungin edustalla Lesboksen saaren itäpuolella. Taistelussa Ateenan laivasto, johtajanaan kahdeksan strategosta, voittivat Kallikratidaan komentaman Spartan laivaston. Taistelu oli seurausta siitä, että Kononin komentama laivasto-osasto oli spartalaisten saartamana Mytilenessä. Ateenalaiset kokosivat laivaston, joka koostui enimmäkseen uusista laivoista ja kokemattomasta miehistöstä, auttamaan Kononia. Kokematon laivasto oli taktisesti alakynnessä, mutta kykeni yllätysvoittoon käyttämällä epätavallista taktiikkaa. Luokka:Antiikin taistelut Luokka:Meritaistelut Luokka:Peloponnesolaissota Luokka:İzmirin maakunta
Lucky

Lucky voi tarkoittaa ainakin seuraavia: * ”Lucky”, Britney Spearsin kappale albumilta Oops!... I Did It Again * ”Lucky”, Lucky Twicen kappale albumilta Young & Clever * ”Lucky”, Radioheadin kappale albumilta OK Computer * Lucky, yhdysvaltalainen komediasarja vuodelta 2003. * Lucky, yhdysvaltalainen elokuva vuodelta 2018. * Lucky, yhdysvaltalainen muotilehti.
Soma Manuchar

Soma Manuchar on kurditaustainen suomalais-ruotsalainen laulaja ja lauluntekijä. Ollessaan 6-vuotias Soma Manuchar asettui perheineen Helsinkiin, jossa hän aloitti koulunkäynnin. Soman poikkeuksellinen lauluääni ja esiintymistaito huomattiin jo nuoressa iässä. Soma kirjoitti ensimmäisen englanninkielisen laulunsa jo 12-vuotiaana. Vuonna 2007 hän allekirjoitti levytyssopimuksen Universal Musicin kanssa. Soma Manucharin debyyttialbumi Drifter julkaistiin syyskuussa 2011. Drifter on sekoitus dramaattista elektropoppia, jossa on vaikutteita 1980-luvun diskomusiikkia. Sen on tuottanut Kim Wennerström. Debyyttialbumilta julkaistu ”Janie” oli virallinen Helsinki Pride -single vuonna 2010. Toisella singlellään ”Crazy ´Bout the Boy” Manuchar kilpaili New Wave 2011 -kilpailussa maaliskuussa 2011. Kolmas single oli ”Strong”, jonka kanssa Manuchar osallistui Euroviisukarsintaan 2011 kutsuartistina. ==Julkaisut== ===Albumit=== * Drifter (16. helmikuuta 2011) === Singlet === * Janie (2009) Virallinen Helsinki Pride 2010 -kappale * Crazy ’Bout the Boy (2010) * Strong (2010) * Making My Heart Beat (2011) == Lähteet == * Soma Manucharin verkkosivut * Haastattelu ===Viitteet=== ==Aiheesta muualla== * Soma Manucharin verkkosivut Luokka:Laulaja-lauluntekijät Luokka:Vuonna 1987 syntyneet Luokka:Elävät henkilöt
Jalkapallon alle 19-vuotiaiden naisten Euroopan-mestaruuskilpailut

Jalkapallon naisten alle 19-vuotiaiden Euroopan-mestaruuskilpailut () on Euroopan jalkapalloliiton Uefan järjestämä mestaruusturnaus alle 19-vuotiaista pelaajista koostuville naisten maajoukkueille. Ensimmäisen kerran EM-kisat pelattiin alle 18-vuotiaiden turnauksena kaudella 1997–1998. Kaudesta 2001–2002 lähtien se on ollut alle 19-vuotiaiden turnaus. Lopputurnaukseen pääsee kahdeksan maata, jotka pelaavat kahdessa neljän joukkueen lohkossa alkusarjan. Lohkojen kaksi parasta pääsee välieriin. == Voittajat == Vuosi Järjestäjämaa Voittaja Tulos 2. sija 1997–1998 Kaksiosainen finaali 4–3 1998–1999 2–1 1999–2000 4–2 2000–2001 3–2 2001–2002 3–1 2002–2003 2–0 2003–2004 2–1 2004–2005 2–2 (6–5 rp.) 2005–2006 3–0 2006–2007 2–0 ja. 2007–2008 1–0 2008–2009 2–0 2009–2010 2–1 2010–2011 8–1 2011–2012 1–0 ja. 2012–2013 2–0 ja. 2013–2014 1–0 2014–2015 3–1 2015–2016 2–1 2016–2017 3–2 2017–2018 1–0 2018–2019 2–1 2021–2022 2–1 2022–2023 0–0 (3–2 rp.) 2023–2024 2–1 ja. 2024–2025 == Lähteet == * * == Aiheesta muualla == *Alle 19-vuotiaiden EM-kisojen sivut Alle 19-vuotiaiden Euroopan-mestaruuskilpailut
Carl Kasell

Carl Kasell (2. huhtikuuta 1934 Goldsboro, Pohjois-Carolina – 17. huhtikuuta 2018NPR Newscaster Carl Kasell Dies At 84, After A Lifelong Career On-Air) oli yhdysvaltalainen radiotoimittaja. Hän aloitti NPR:llä vuonna 1975 ja neljä vuotta myöhemmin hänestä tuli kanavan Morning Edition -ohjelman ankkuri. Kasell jäi eläkkeelle vuoden 2009 lopussa, mutta hän jatkoi edelleen NPR:n Wait Wait... Don't Tell Me! -visailuohjelman tuomarina. Kasell on saanut Peabody-palkinnon vuosina 1999 ja 2008, ja hänet nimettiin Radio Hall of Fameen vuonna 2010. == Lähteet == Luokka:Yhdysvaltalaiset radiotoimittajat Luokka:Radio Hall of Fame Luokka:Vuonna 1934 syntyneet Luokka:Vuonna 2018 kuolleet
Brasilian evankelis-luterilainen kirkko

Brasilian evankelis-luterilainen kirkko (Igreja Evangélica Luterana do Brasil (IELB)) on konservatiivinen, tunnustuksellinen luterilainen kirkko Brasiliassa. Se sai alkunsa 1904 Missouri-synodin Rio Grande do Sulin alueella tekemän työn seurauksena. Aluksi kirkko oli Missouri-synodin 'Brasilialainen alue', mutta siitä tuli itsenäinen kirkko 1980. Kirkolla on 233 416 jäsentä. Kirkko on Kansainvälisen luterilaisen neuvoston jäsen. == Lähteet == ==Ulkoinen linkki== *IELB:n kotisivut Luokka:Evankelis-luterilaiset kirkot Luokka:Kristinusko Brasiliassa
Triples Violences Urbaines

Triples Violences Urbaines on LIM:nin kolmas mixtape, jonka julkaisi Menace Records 2. toukokuuta 2006. Albumi sijoittui parhaimmillaan ranskalaisen Les Chartsin musiikkilistalla sijalle 13. == Kappaleet == # # # # # # (feat. Nysay) # (feat. Zeler) # (feat. Denver, Fantom, Midas & Bonobo) # (feat. Legende Urbaine) # (feat. 45 Terroristes) # (feat. Moha) # (feat. Aty.K) # (feat. Sirene) # (feat. Genero) # (feat. 800 Industrie) # (feat. Karl 1) # (feat. Ennemi d'État) # (feat. Dam 16) # (feat. Express) # (feat. 59 Grammes) # (feat. Zeler, Moha & Big Boss) # (feat. Unite De Feu) # (feat. Black Killah, Paler Hil & 2Biscana) # (feat. Jver) # (feat. 3ème Releve) # (feat. Mimoun HLL Scud) ==Listasijoitukset== Vuosi Lista Sijoitus 2006 Les Charts 13 2006 Hitparade 99 2006 Ultratop 50 99 LIM - Triples violences urbaines ultratop.be Viitattu 17.8.2010 ==Lähteet== Luokka:Vuoden 2006 albumit Luokka:LIMin albumit Luokka:Mixtapet
Soutu kesäolympialaisissa 1932

Vuoden 1932 kesäolympialaisten soutu järjestettiin 9. - 13\. elokuuta 1932 Mariane Stadiumilla Long Beachissa. Tämä oli kahdeksas kerta kun laji oli mukana olympialaisten ohjelmassa. Mukana oli 152 osanottajaa 13 eri maasta. Soutu järjestettiin ainoastaan miehille. Tapahtumia oli seitsemän. ==Mitalistit== Tapahtuma Kultaa Hopeaa Pronssia Yksikkö Bobby Pearce William Miller Guillermo Douglas Kaksikko Kenneth Myers ja William Gilmore Herbert Buhtz ja Gerhard Boetzelen Charles Pratt ja Noël de Mille Perämiehetön kaksikko Lewis Clive ja Hugh Edwards Cyril Stiles ja Fred Thompson Henryk Budziński ja Jan Krenz-Mikołajczak Perämiehellinen kaksikko * * * Joseph Schauers Charles Kieffer Edward Jennings * * * Jerzy Braun Janusz Ślązak Jerzy Skolimowski * * * Anselme Brusa André Giriat Pierre Brunet Perämiehetön nelikko * * * John Badcock Hugh Edwards Jack Beresford Rowland George * * * Karl Aletter Ernst Gaber Walter Flinschv Hans Maier * * * Antonio Ghiardello Francesco Cossu Giliante D'Este Antonio Garzoni Provenzani Perämiehellinen nelikko * * * Hans Eller Horst Hoeck Walter Meyer Joachim Spremberg Carlheinz Neumann * * * Bruno Vattovaz Giovanni Plazzer Riccardo Divora Bruno Parovel Giovanni Scher * * * Jerzy Braun Janusz Ślązak Stanisław Urban Edward Kobyliński Jerzy Skolimowski Kahdeksikko * * * Edwin Salisbury James Blair Duncan Gregg David Dunlap Burton Jastram Charles Chandler Harold Tower Winslow Hall Norris Graham * * * Vittorio Cioni Mario Balleri Renato Bracci Dino Barsotti Roberto Vestrini Guglielmo Del Bimbov Enrico Garzelli Renato Barbieri Cesare Milani * * * Earl Eastwood Joseph Harris Stanley Stanyar Harry Fry Cedric Liddell William Thoburn Donald Boal Albert Taylor George MacDonald ==Mitalitaulukko== 1\. 3 1 0 4 2\. 2 0 0 2 3\. 1 2 0 3 4\. 1 0 0 1 5\. 0 2 1 3 6\. 0 1 2 2 7\. 0 1 0 1 8\. 0 0 2 2 9\. 0 0 1 1 9\. 0 0 1 1 ==Lähteet== *Rowing at the 1932 Los Angeles Summer Games Luokka:Kesäolympialaiset 1932 1932
Maurycy Stefanowicz

Maurycy ”Mauser” Stefanowicz (s. 1976 Szczytno, Puola) on puolalainen kitaristi, laulaja ja säveltäjä. Hän on perustanut yhtyeet Dies Irae ja UnSun sekä toiminut Vaderin kitaristina vuosina 1997–2008. ==Diskografia== Vader * * * * * * * * * * * * Christ Agony * * * Dies Irae * * * UnSun * * Vierailut * Vesania - * Chainsaw - * Never - ==Videografia== Vader * * * * Dies Irae * Luokka:Vuonna 1976 syntyneet Luokka:Puolalaiset metallimusiikin laulajat Luokka:Puolalaiset metallimusiikin kitaristit Luokka:Vaderin jäsenet Luokka:Elävät henkilöt
Andrew Driver

Andrew David Driver (s. 20. marraskuuta 1987) on englantilaissyntyinen ammattilaisjalkapalloilija, joka pelaa Skotlannin valioliigassa Heart of Midlothianin joukkueessa. Hän edusti poikien tasolla Skotlantia ja Englannin alle 21-vuotiaiden maajoukkuetta. Lopulta hän valitsi Skotlannin jalkapallomaajoukkueen pelatakseen aikuisten tasolla kansainvälisiä otteluita. == Ura == Driver aloitti jalkapallouransa Hutchison Valen joukkueessa, josta hän siirtyi Heart of Midlothianin junioriakatemiaan. Hän debytoi seuran ykkösjoukkueessa vuonna 2006 seuran harjoitusottelukiertueella. Samana syksynä hän teki debyyttinsä myös sarjaottelussa ja onnistui heti maalinteossa. Driverin sopimus kestää vuoteen 2011 saakka, mutta moni seura on ollut hänestä kiinnostunut, varsinkin englantilaisseura Burnley FC ja hollantilainen FC Twente. == Palkinnot == * Scottish Premier League Young Player of the Month: syyskuu 2007 == Lähteet == Luokka:Englantilaiset jalkapalloilijat Luokka:Skotlantilaiset jalkapalloilijat Luokka:Vuonna 1987 syntyneet Luokka:Elävät henkilöt
Martin Weibull

Martin Johan Julius Weibull (24. joulukuuta 1835 Landskrona − 17. huhtikuuta 1902 LundWeibull 2. Martin Nordisk familjebok osa 31 Uggleupplagan, palsta 1012−1013. Nordisk familjeboks förlag 1921) oli ruotsalainen historioitsija. Weibull valmistui ylioppilaaksi 1853. Hänestä tuli filosofian tohtori ja dosentti Lundin yliopistoon vuonna 1862, historian määräaikainen professori 1877. Martin Weibull Litteraturbanken. Viitattu 13.3.2024 Vakituinen professori hänestä tuli vuonna 1888. Hän sai vaikutteita ranskalaisista esikuvistaan Weibull ihannoi Skånen ja Ruotsin suurvalta-ajan historiaa, mutta kulttuuripoliittiselta asenteeltaan hän oli skandinavisti. Weibull sai 1887 kirjallisista ansioistaan Ruotsin akatemian Karl Johanin palkinnon, 1889 hänet valittiin Kungliga Vitterhets Historie och Antikvitets Akademienin puheenjohtajaksi. Poikiensa Lauritz ja Curt Weibullin kanssa Weibull perusti uuden koulukunnan Ruotsin historiantutkimukseen. Akateemisena opettajana Weibull jätti syvät jäljet Lundiin 1800-luvun loppupuolella. Tuotannossaan, jota leimasi voimakkaasti taiteellisuus, hän käsitteli varsinkin johtavia henkilöitä. Weibull suunnitteli Skånen lipun (Skånska flaggan). ==Lähteet== * Svensk uppslagsbok 29. Malmö 1936 ===Viitteet=== Luokka:Ruotsalaiset historioitsijat Luokka:Ruotsalaiset professorit Luokka:Vuonna 1835 syntyneet Luokka:Vuonna 1902 kuolleet
Ujar

thumb|right|180px|Ujarin lippu Ujar () on kaupunki Krasnojarskin aluepiirissä Venäjällä. Se sijaitsee Itä-Sajanin alarinteillä 132 kilometriä Krasnojarskista itään. Kaupunki on Ujarin piirin keskus. Sen kautta kulkee Siperian rata sekä Novosibirskin ja Irkutskin välinen M53-valtatie. Asukkaita on 12 500 henkeä (vuonna 2009). Paikkakunta on saanut alkunsa vuonna 1760 perustetusta uudisasukkaiden kylästä. 1800-luvun lopulla sen kautta rakennettiin Siperian rata. Vuonna 1944 Ujarista tuli kaupunki. Nykyään siellä on mm. elintarvike- ja rakennustarviketeollisuutta. ==Lähteet== ==Aiheesta muualla== * Ujarin kaupungille omistettu sivusto Luokka:Krasnojarskin aluepiirin kaupungit
Hasegawa

Hasegawa on japanilainen muovisia rakennussarjoja valmistava yritys. Yritys on parhaiten tunnettu lentokoneiden pienoismalleista, mutta se tekee myös mm. autojen ja laivojen rakennussarjoja. Yritys toimii samassa kaupungissa kuin kilpailijansa Tamiya, Shizuokassa. Yritys perustettiin 1941 mutta se alkoi valmistaa muovimalleja vasta 20 vuotta myöhemmin, valmistettuaan ensin puuleluja ja puisia opetustarvikkeita. == Lähteet == *www.hasegawa-model.co.jp Luokka:Pienoismallivalmistajat Luokka:Japanilaiset yritykset
Terri Hemmert

Terri Hemmert on yhdysvaltalainen radiotoimittaja ja DJ. Hän on toiminut chicagolaisella WXRT-radioasemalla yli 30 vuoden ajan. Sitä ennen Hemmert oli ollut toimittajana rochesterilaisella WCMF-asemalla ja ohjelmakoordinaattorina chicagolaisella WGLD:llä. Hemmert nimettiin Radio Hall of Fameen vuonna 2010. == Lähteet == == Aiheesta muualla == * Luokka:Yhdysvaltalaiset radiotoimittajat Luokka:Radio Hall of Fame Luokka:Syntymävuosi puuttuu Luokka:Elävät henkilöt
Armenian vallankumouksellinen liitto

Armenian vallankumouksellinen liitto (, vanha kirjoitusasu: Հայ Յեղափոխական Դաշնակցութիւն), lyhyemmin Dašnaktsutjun () on armenialainen, vasemmistolainen kansallismielinen puolue. Sen jäsenistä käytetään joskus nimitystä dašnak (դաշնակ) ja puolueesta dašnak-puolue. Nykyisin puolue kuuluu sosiaalidemokraattisten puolueiden Sosialistiseen internationaaliin. == Historia == Puolue on perustettu vuonna 1890 silloisessa Tiflisissä. Se yhdisti armenialaisten sosialistiset, nationalistiset ja vallankumoukselliset poliittiset ryhmät. Puolueen perustajäseniä olivat Stepan Zorian, Simon Zavarian ja Kristapor Mikaelian. Puolueohjelmaan sisältyi laaja kirjo poliittisia ja yhteiskunnallisia uudistuksia. Vuoden 1908 vallankumous Osmanien valtakunnassa oli käännekohta puolueen historiassa. Se pystyi muuttuneessa tilanteessa laajentamaan toimintaansa eri puolille valtakuntaa, ja useita puolueen edustajia valittiin parlamenttiin. Ensimmäisen maailmansodan aikana puolue organisoi neljä vapaaehtoisten armenialaisten pataljoonaa Venäjän armeijaan taistelemaan osmaneita vastaan. Vuoden 1915 huhtikuussa puolueen jäseniä ja kannattajia vangittiin Istanbulissa osana laajaa armenialaisen älymystön vastaista operaatiota. Armenian vallankumouksellinen liitto oli armenialaisten johtava puolue Transkaukasian federaatiossa sekä johti ensimmäisen Armenian tasavallan perustamista 1918 ja oli vallassa sen olemassaolon ajan. Vuonna 1920 bolševikkien valloitettua Armenian sen johto pakeni ulkomaille. Maapaossa puolueen toiminta keskittyi maan itsenäisyyden ajamiseen ja armenialaisen kulttuurin suojeluun.http://www.arfd.info/background/ Puolue järjestettiin uudelleen Armeniassa 1990. Joulukuussa 1994 sen toiminta kiellettiin "väliaikaisesti". Oikeusministeriö salli sen uudelleen 9. helmikuuta 1998, alle viikko presidentti Levon Ter-Petrosjanin eron jälkeen. Vuonna 2021 puolue perusti yhdessä "uudelleensyntynyt Armenia" -ryhmittymän kanssa liittouman nimelta Armenian liitto. Sitä johtaa entinen presidentti Robert Kotšarjan. == Toiminta == Puolue ajaa historiallisen Armenian jälleenyhdistämistä Sèvresin sopimuksen mukaisissa rajoissa. Näistä alueista merkittävä osa kuuluu nykyiseen Turkkiin. Toinen puolueen huolenaihe on historiallisesti Armeniaan kuulunut Javakhk, osa Samtskhe-Džavakhetia nykyisessä Georgiassa.http://www.arfd.info/arf-d-foreign- policy-strategy/ Puolueella on merkittävä vaikutusvalta kansainvälisesti ulkoarmenialaisten keskuudessa, joita asuu mm. Yhdysvalloissa, Ranskassa ja Libanonissa. Puolue on ajanut voimakkaasti armenialaisten kansanmurhan kansainvälistä tunnustamista. == Lähteet == ==Aiheesta muualla== * http://www.arfd.info/ * http://www.arfd.am/ Luokka:Armenian puolueet
Lauterbrunnen

Lauterbrunnen on noin 2 500 asukkaan kunta Bernin kantonissa Sveitsissä. ==Maantiede== Maantieteellisesti kunta sijaitsee Lauterbrunnentalin laaksossa, jonka pohjalla oleva Weisse Lütschine -joki virtaa kohti pohjoisempana sijaitsevaa Brienzersee -järveä. Laaksossa ja sen rinteillä sijaitsevat itsensä Lauterbrunnenin kylän lisäksi muun muassa Wengenin, Mürrenin, Gimmelwaldin, Isenfluhin ja Stechelbergin kylät. == Liikenneyhteydet == Lauterbrunneniin on maantieyhteys moottoritieltä A8 Wilderswilistä, Interlakenin eteläpuolelta. Lauterbrunneniin kulkee myös Berner Oberland- Bahnen -rautatieyhtiön Berner Oberland-Bahn -rata Lütschinejoen vartta Interlaken Ostista. Lauterbrunnenista on Bergbahn Lauterbrunnen-Mürren -yhtiön köysirata/rautatieyhteys Mürreniin. == Triviaa == * Gimmelwaldin, Mürrenin ja Wengenin kylät ovat autottomia lukuun ottamatta joitakin sähköautoja. * Kuulu vuori Jungfrau (4 158 m mpy.) sijaitsee Lauterbrunnenissa. * Alppihiihdon ensimmäiset maailmanmestaruuskilpailut pidettiin Mürrenissä vuonna 1931. * Schilthornin (2 970 m mpy.) huipulle rakennettu Piz Gloria -ravintola sijaitsee Lauterbrunnenissa. == Lähteet == * === Viitteet === ==Aiheesta muualla== *
Wicher-luokka

Wicher-luokka oli Puolan laivaston kahden hävittäjän muodostama alusluokka. Alukset palvelivat toisessa maailmansodassa. Kaksi alusta tilattiin 2. huhtikuuta 1926Gardiner, Robert (toim.) s. 349 Ranskasta, mikä oli seurausta Ranskan ja Puolan välille muodostuneista läheisistä suhteista ensimmäisen maailmansodan jälkeen. Alukset olivat hieman muokattuja Bourrasque-luokan 1 500 tonnin torpilleurseja. Niissä oli korvattu ainoastaan 37 millimetrin ilmatorjuntatykit 40 millimetrin aseilla ja alukset oli varustettu miinalaivoiksi.Whitley, M.J. s. 218 Poliittisista syistä alusten tilaus annettiin telakalle, jolla ei aiempaa kokemusta hävittäjien valmistuksesta. Tästä seuraus runsaasti viivästymisiä materiaalihankinnoista ja valmistuksesta johtuvien ongelmien seurauksena. Wicher-luokan hävittäjät Nimi Telakka Kölinlasku Vesille Valmis Kohtalo ORP Wicher Chantiers Naval Francais 19. helmikuuta 1927 10. heinäkuuta 1928 8. heinäkuuta 1930 upotettu 3. syyskuuta 1939 ORP Burza Chantiers Naval Francais 1. marraskuuta 1927 16. huhtikuuta 1929 10. elokuuta 1932 museoalukseksi 1962 romutettu ==Lähteet== * * ===Viitteet=== *
Jón Arnar Magnússon

Jón Arnar Magnússon (s. 28. heinäkuuta 1969 Selfoss) on islantilainen entinen yleisurheilija, joka kilpaili moniotteluissa. Hän edusti seuratasolla Ungmennasamband Skagafjarðaria. Jón Arnarin parhaat saavutukset tulivat sisäradoilla kilpailtavasta seitsenottelusta, jossa hän voitti MM-kisoista hopeaa vuonna 2001 ja pronssia vuonna 1997 sekä EM-kilpailuista pronssia vuoden 1996 kisoissa. Hän osallistui kymmenottelussa olympialaisiin kolmesti vuosina 1996-2004. Jón Arnar sijoittui kahdenneksitoista Atlantan kisoissa 1996, mutta joutui keskeyttämään kilpailunsa vuosina 2000 ja 2004. Jón Arnarilla on hallussaan maansa ennätys yhteensä viidessä lajissa: 100 metrin juoksussa, 200 metrin juoksussa, 110 metrin aitajuoksussa, pituushypyssä ja kymmenottelussa. Myös hänen setänsä Einar oli olympiatason yleisurheilija. == Ennätykset == Lähde: IAAF * 100 m: 10,56 s (1997) * 200 m: 21,17 (1996) * 400 m: 46,49 (1998) * 1 500 m: 4.32,23 (1998) * 110 m aidat: 13,91 (1997) * Pituushyppy: 800 cm (1994) * Keihäänheitto: 64,16 m (1998) * Seiväshyppy (sisäradat): 510 cm (1998) * Korkeushyppy (sisäradat): 205 cm (2001) * Kuulantyöntö (sisäradat): 16,34 m (2001) * Seitsenottelu: 6293 (1999) * Kymmenottelu: 8573 (1998) == Lähteet == Luokka:Islantilaiset yleisurheilun moniottelijat Luokka:Islantilaiset pikajuoksijat Luokka:Islantilaiset pika- aitajuoksijat Luokka:Islantilaiset pituushyppääjät Luokka:Vuonna 1969 syntyneet Luokka:Elävät henkilöt
KSV Waregem

KSV Waregem oli belgialainen jalkapalloseura Waregemista. == Historia == Seura perustettiin vuonna 1925 nimellä Waereghem Sportif. Vuonna 1945 se muutti nimekseen Waregem Sportief. Vuotta myöhemmin se fuusioitui Red Star Waregemin kanssa ja muodosti SV Waregemin. Samana vuonna seura liittyi Belgian jalkapalloliittoon. Viimeinen nimenmuutos tapahtui vuonna 1951 jolloin Waregem nimettiin KSV Waregemiksi. Kaudeksi 1966–1967 KSV nousi pääsarjaan voitettuaan toisen sarjatason. Vuonna 1974 Waregem voitti Belgian cupin ja vuonna 1982 Belgian Supercupin. Kaudella 1995–1996 KSV sijoittui pääsarjan viimeiseksi ja putosi. Kolme vuotta myöhemmin seura putosi edelleen kolmannelle sarjatasolle. Vuonna 2001 seura fuusioitui Zulte VV:n kanssa ja muodosti uuden seuran, joka nimettiin SV Zulte Waregemiksi. == Lähteet == Waregem Luokka:Vuonna 1925 perustetut urheiluseurat Luokka:Waregem
Lahden Sampo

Lahden Sampo oli lahtelainen urheiluseura, jolla oli toimintaa muun muassa koripallossa sekä jalkapallossa. == Historia == === Koripallo === Seura voitti koripallossa ensimmäisen SM-mitalinsa vuonna 1966, jolloin se saavutti naisten SM-sarjan mestaruuden. Vuosina 1969, 1970, 1977, 1982, 1985, 1987 ja 1988 seura voitti myös naisten koripallon SM-kultaa. Kaiken kaikkiaan seuran naisten joukkue pelasi pääsarjassa 36 kautta. 1990-luvun alussa seuran juniorijoukkueet siirtyivät vastaperustetun SB-Girlsin alaisuuteen. Aluksi ainoastaan A-juniorit pelasivat Lahden Sammon alaisuudessa, mutta lopulta myös heidän joukkueensa siirrettiin SB-Girlsin alaisuuteen. Kesällä 1995 Lahden Sammon naisten paikka I-divisioonassa luovutettiin SB-Girlsille. === Jalkapallo === Jalkapallossa seuran edustusjoukkue pelasi kausina 1979 ja 1982 kolmannella sarjatasolla. Naisten joukkue nousi pääsarjaan kaudeksi 1977, muttei päässyt enää kaudeksi 1981 mukaan. Yhden välikauden jälkeen seura pääsi mukaan, muttei kauden 1982 jälkeen pelannut enää pääsarjassa. == Lähteet == Luokka:Lahtelaiset urheiluseurat Luokka:Suomalaiset koripalloseurat Luokka:Suomalaiset jalkapalloseurat
Kaksitoistašiialaisuus

Kaksitoistašiialaisuus tai 12-šiialaisuus () on šiialaisuuden suurin suuntaus. Kaksitoistašiialaisuus painottaa kahtatoista imaamia, joista kolme ensimmäistä olivat Ali ja hänen poikansa Hasan ja Husain. Suuntauksen mukaan kahdestoista imaami, joka katosi salaperäisesti 800-luvulla, elää kätkettynä ja palaa viimeisinä päivinä takaisin Mahdina.Dictionary of Beliefs and Religions 1992, s. 539–540 Kaksitoistašiialaisuus on valtionuskonto Iranissa sekä suurin suuntaus Irakissa.Hämeen-Anttila 1999, s. 89 Lisäksi sillä on kannatusta Libanonissa, Syyriassa, Pakistanissa, itäisessä Arabiassa ja joissakin Persianlahden maissa. Arviolta 10 prosenttia muslimeista on kaksitoistašiialaisia. Se on kehittänyt islamin valtasuuntauksesta, sunnalaisuudesta, eroavat lait ja uskonopit. Kaksitoistašiialaisuus ei tunnusta sunnalaisuuden neljää kalifia eikä neljää koulukuntaa. == Lähteet == * * === Viitteet === Tiedosto:International Quran Competition for Students of Islamic Seminary Schools 06.jpg| Tiedosto:Fatimah Ma'sumah Shrine قم، حرم فاطمه معصومه دختر موسی ابن جعفر امام هفتم شیعیان 17.jpg| Tiedosto:Imam-Reza- shrine-mashhad-Iran ایران-مشهد-حرم-علی-ابن-موسی-الرضا 09.jpg| Tiedosto:Arba'een Pilgrimage In mehran City, Iran, Shia Muslim 33.jpg| Tiedosto:Mohammad Helal Ali امامزاده هلال ابن علی 16.jpg| Tiedosto:امامزاده سلطان علی بن محمد باقر در مشهد اردهال کاشان-استان اصفهان 04.jpg| Luokka:Šiialaisuus ur:اہل تشیع#اثنا عشری
Grindelwald

Grindelwald on kunta Bernin kantonissa Sveitsissä. Grindelwald on tunnettu kesä- ja talvimatkailukeskus. ==Maantiede== Kylä sijaitsee Grindelwaldtalina tunnetun laakson itäosassa. Schwarze Lütschine -joki virtaa laaksoa pitkin Grindelwaldin läpi kohti Brienzjärveä. Bernin Alpit kohoavat noin kilometrin korkeudella sijaitsevan Grindelwaldin kylän eteläpuolella jyrkästi, osa yli neljän kilometrin korkeuteen. Grindelwaldin korkeimmat vuoret ovat Mönch (4 107 m mpy.), Schreckhorn (4 078 m), Fiescherhörner (4 049 m), Lauteraarhorn (4 042 m) ja Eiger (3 970 m). Kunnan eteläosassa sijaitsee myös jäätiköitä, kuten Unterer Grindelwaldgletscher ja Oberer Grindelwaldgletscher. Eigerin, Mättenbergin ja Wetterhornin välissä on jäätikköjokilaakso, joka on U:n muotoinen. Vuoriston alaosassa on Sandbachin vesiputous, josta vesi virtaa kalkkikivikallion keskellä olevaan rotkoon. Laaksossa kulkee vaellusreitistö, missä polkuja on kaikkiaan 90 km. Polut menevät läpi metsien, laakson pohjan ja menevät välillä vuorten rinteille. == Liikenneyhteydet == Grindelwaldiin on maantieyhteys moottoritieltä A8 Wilderswilistä, Interlakenin eteläpuolelta. Grindelwaldiin kulkee myös Berner Oberland-Bahnen -yhtiön Berner Oberland-Bahn Lütschinejoen vartta Interlaken Ostista. == Lähteet == * === Viitteet === ==Aiheesta muualla== *Grindelwaldin matkailusivut * Luokka:Sveitsin talviurheilukeskukset
John Buttigieg

John Buttigieg (s. 5. lokakuuta 1963) on maltalainen jalkapallovalmentaja ja entinen puolustaja. Kesäkuusta 2016 lähtien hän on toiminut Sliema Wanderersin päävalmentajana. ==Ura pelaajana== Buttigieg aloitti pelaajauransa kotimaassaan Sliema Wanderersin puolustuslinjassa 1981. Hän edusti seuraa kahdeksan kauden ajan ja onnistui voittamaan seuran paidassa Maltan liigamestaruuden 1988–1989. Mestaruuskauden jälkeen Buttigieg siirtyi Englantiin, jossa pelasi Brentfordissa ja lainalla Swindon Townissa. Hän palasi takaisin kotimaahansa 1991 ja edusti kahdeksan kautta Florianaa. Vuonna 1999 Buttigieg siirtyi Valletta FC:hen, jossa lopetti pelaajauransa 39-vuotiaana 2002. Maajoukkuetasolla Buttigieg edusti Maltaa 97 maaottelussa tehden yhden maalin. ===Meriitit pelaajana=== * Maltan mestaruus (3): 1989, 1993, 2001 * Maltan cup (3): 1993, 1994, 2001 ==Ura valmentajana== Pelaajauransa jälkeen Buttigieg jatkoi jalkapallon parissa juniorivalmentajana. Vuonna 2007 hänestä tuli Birkirkaran päävalmentaja.Buttigieg seeks improvement Hän johdatti seuran Maltan cupin mestariksi 2008. Heinäkuussa 2009 Buttigieg nousi Maltan maajoukkueen päävalmentajaksi tšekkiläisen Dušan Fitzelin erottua terveyssyiden vuoksi. Malta heroes replace Fitzel at helm Vuosi myöhemmin Buttigieg suoritti UEFAn pro-valmentajatutkinnon Italiassa. COVERCIANO, SI E’ CONCLUSO IL MASTER PER ALLENATORI DI PRIMA CATEGORIA Buttigieg sai potkut lokakuun lopulla 2011. Malta keräsi hänen johdollaan EM2012-karsinnoissa vain yhden pisteen. Maltan päävalmentajalle kenkää Maajoukkuepestinsä jälkeen Buttigieg työskenteli akatemiavalmentajana Birkirkarassa 2011–2014 sekä teknisenä johtajana Florianan akatemiassa 2014–2016.John Buttigieg and Carmel Busutill to head Birkirkara Academynamed technical director of Floriana nursery Kesäkuussa 2016 Buttigiegista tuli Sliema Wanderersin päävalmentaja.John Buttigieg ‘honoured’ to coach Sliema ===Meriitit valmentajana=== * Maltan cup: 2008 ==Lähteet== Luokka:Maltalaiset jalkapalloilijat Luokka:Maltalaiset jalkapallovalmentajat Luokka:Vuonna 1963 syntyneet Luokka:Elävät henkilöt
Biržain kunnallispiiri

Biržain kunnallispiiri () on yksi Liettuan kuudestakymmenestä kunnallispiiristä, joka sijaitsee Panevėžysin läänissä, Aukštaitijan historiallisella alueella. Pohjoisessa kunnallispiiri rajoittuu Latviaan. Vuonna 2008 kunnallispiirin väkiluku oli 33 011 asukasta. Biržain kunnallispiirissä harjoitetaan luomuviljelyä. ==Asutuskeskukset== ===Kaupungit=== *Biržai (hallinnollinen keskus) *Vabalninkas ===Kauppalat=== *Nemunėlio Radviliškis ===Kylät=== *Biržai (kylä) *Rinkuškiai *Medeikiai *Kirdonys *Naciūnai *Germaniškis *Parovėja ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Panevėžysin lääni
Sorvisto (Alahärmä)

Sorvisto on kylä Kauhavan kaupungissa Etelä-Pohjanmaalla, entisen Alahärmän kunnan alueella. Kylä sijaitsee Lapuanjoen itäpuolella etäläpohjalaisen latomeren rannalla. Asutusta kylässä on ollut ainakin 1700-luvun alusta alkaen. Luokka:Alahärmän kylät
Anwar al-Awlaki

Anwar al-Awlaki tai joskus myös muodossa Anwar Aulaqi (22. huhtikuuta 1971 Las Cruces, New Mexico, Yhdysvallat – 30. syyskuuta 2011 JemenMikko Paakkanen, Al- Qaidan propagandakone sai iskun, Helsingin Sanomat 1.10.2011 sivu B 3) oli yhdysvaltalainen islamistisaarnaaja ja imaami. Hänen on epäilty olleen yhteyksissä islamistilaiseen terroristijärjestöön al-Qaidaan ja osallistuneen WTC-iskujen suunnitteluun. Karismaattisena esiintyjänä pidetyn al-Awlakin sukujuuret olivat Jemenissä.Nämä miehet Yhdysvallat haluaa seuraavaksi, Helsingin Sanomat 3.5.2011 sivu A 7 Hänen isänsä oli entinen Jemenin maatalousministeri Nasser al- Awlaki.https://www.washingtonpost.com/world/national-security/anwar-al- awlakis-family-speaks-out-against-his-sons- deaths/2011/10/17/gIQA8kFssL_story.html Al-Awlakin tapaus herätti polemiikkia Yhdysvalloissa, kun hänen isänsä nosti oikeusjutun estääkseen Yhdysvaltain tiedustelupalveluja tappamasta poikaansa. Presidentti Obaman hallinto yritti estää jutun etenemisen vetoamalla valtionsalaisuuksiin. Al-Awlaki kuoli Yhdysvaltojen autosaattueeseen tekemässä iskussa, jossa käytettiin kauko- ohjattuja lennokkeja. Paikka oli 140 km Sanaasta Khashefin lähellä. Iskussa kuoli viisi henkeä, oletettavasti myös toinen merkittävä alqaidalainen, Samir Khan, joka julkaisi Al-Qaidan verkkolehteä Inspire. Pari viikkoa myöhemmin Obama määräsi toisen iskun, jossa kuoli yhdeksän, mukaan lukien al-Awlakin 16-vuotias poika Abdulrahman al-Awlaki (s. 1995, Denver) ja hänen 17-vuotias jemeniläinen serkkunsa.https://www.washingtonpost.com/world/national- security/anwar-al-awlakis-family-speaks-out-against-his-sons- deaths/2011/10/17/gIQA8kFssL_story.html Tammikuussa 2017 ensimmäisessä Donald Trumpin määräämässä iskussa ulkomaille Yhdysvaltain merijalkaväki tappoi 14 al-Qaedaan yhteyksissä ollutta henkilöä Jemenissä. Tässä iskussa kuoli Anwar al-Awlakin 8-vuotias tytär.https://www.npr.org/sections/parallels/2017/01/29/512304675/trump-aims- for-big-splash-in-taking-on-terror-fight ==Lähteet== Luokka:Imaamit Luokka:Yhdysvaltalaiset uskonnolliset johtajat Luokka:Vuonna 1971 syntyneet Luokka:Vuonna 2011 kuolleet
Syyskuun 11.

Syyskuun 11. voi tarkoittaa: * päivämäärää 11. syyskuuta * Yhdysvalloissa 11. syyskuuta 2001 tehtyjä terrori-iskuja
Combinaison Dangereuse

Combinaison Dangereuse on LIM:nin ja Meidayn studioalbumi, joka julkaistiin 22. maaliskuuta 2010. Levyllä vieraili muita rap-artisteja kuten Zeler, Samat ja Tero Rho.LIM MEIDAY - COMBINAISON DANGEREUSE ALBUM LIM Rap1Pulsif Viitattu 17.8.2010 == Kappaleet == # # (feat. Zeler) # # (feat. Samat) # # # (feat. Samira & Denver) # # (feat. Jamel Staisi) # (feat. Art Coral Crew) # # (feat. Mess Lady) # (feat. Mess Lady) # # (feat. Najim) # # # (feat. Tero Rho) # # ==Listasijoitukset== Vuosi Lista Sijoitus 2010 Les Charts 37 LIM & Meiday - Combinaison Dangereuse lescharts.com Viitattu 17.8.2010 ==Lähteet== Luokka:Vuoden 2010 albumit Luokka:LIMin albumit